Joi, 29 februarie a.c., în jurul orei 11.00, în Punctul de Trecere a Frontierei Petea s-a prezentat un cetățean român în vârstă de 46 de ani, domiciliat în județul Satu Mare. Acesta conducea un autovehicul marca Renault Traffic, înmatriculat în Franța.
Polițistul de frontieră care a efectuat formalitățile de control a constatat că mașina figurează ca fiind căutată de către autoritățile din Franța, alertă introdusă în data de 05 februarie 2024, cu mențiunea bun căutat pentru confiscare – furt.
Mașina, a cărei valoare a fost estimată la 12.500 de lei, a fost indisponibilizată la sediul instituției, iar în cauză polițiștii de frontieră sătmăreni au întocmit lucrare penală sub aspectul săvârșirii infracțiunii de tăinuire.
CITEȘTE ȘI: